  Майя Бывальцева «Справедливая Россия» Удмуртилы тӧроез быръёнъёсы Фарид Юнусовез ӵектӥз. Пуксёнэ, 4-тӥ пӧсьтолэзе, со сярысь ивортэмын партилэн улосвыл ёзэтэлэн сайтаз. Партилэн конференциез Ижкарын 3-тӥ пӧсьтолэзе ортчиз. Отын Юнусовлэсь гинэ кандидатуразэ эскеризы. Азьвылгес солы дурбасьтэмез сярысь вераз партилэн кивалтӥсез. Улосвыл ёзэтлэн азьветлӥсез понна куаразэс сётӥзы 44-ез делегатъёс, пумит — 6. Ватсалом, Удмуртилэн Кун Кенешаз депутатэ ӵектон понна кандидатъёслэсь лыдметсэс «Справедливая Россия» партилэн улосвыл ёзэтэз 15-тӥ пӧсьтолэзёзь юнматыны чакла. Удмуртилы тӧроез но Кун Кенеше депутатъёсты быръёнъёс 10-тӥ куарусёнэ ортчозы. Азьвылгес верамын вал, улосвыл кивалтӥсез быръёнъёсын Удмуртилэн тӧроезлэсь ужзэ огдырлы быдэсъясь Александр Бречалов «Единая Россия» партилэн кандидатэз луоз шуыса, Владимир Бодров КПРФ-лэсь мыноз, ЛДПР-лэсь — Тимур Ягафаров, «Коммунистическая партия социальной спправедливости» огазеяськонлэсь — Андрей Иванов. Тегъёс: Политика быръёнъёс Удмуртия СправедливаяРоссия  